b'\n_START_ARTICLE_\nSveti Juraj\n_START_SECTION_\nZgodovina\n_START_PARAGRAPH_\nNad naseljem na lokaciji Gradina so bili najdeni ostanki prazgodovinskega naselja Alopsoi. V rimskem \xc4\x8dasu so tu ob obali ustanovil municipij Lopsica. Pri arheolo\xc5\xa1kih izkopavanjih so na\xc5\xa1li grobove iz 1. in 2. stoletja. V istem \xc4\x8dasu je bil oto\xc4\x8dek Lisac s kamnitim nasipom povezan s kopnim, ki pa se je kasneje skupaj z anti\xc4\x8dnim naseljem na obali potopil v morje. V \xc4\x8dasu preseljevanja ljudstev je bilo tu v 12. stoletju postavljeno novo naselje z benediktinski samostanom sv. Jurja, ob njem pa je bila v 14. stoletju postavljena \xc5\xa1e gotska cerkev Filipa i Jakova s pokopali\xc5\xa1\xc4\x8dem, ki je bila v 19. stoletju zapu\xc5\xa1\xc4\x8dena. Zaradi tur\xc5\xa1kih vpadov so prebivalci v za\xc4\x8detku 16. stoletja naselje zapustili. Sredi 18. stoletja je ponovno za\xc5\xbeivelo, postalo pristani\xc5\xa1ko, trgovsko in versko sredi\xc5\xa1\xc4\x8de. Cerkev sv. Jurja so postavili leta 1856.'